|  |  |  |
| --- | --- | --- |
|   |  |  |
| ΕΛΛΗΝΙΚΗ ΔΗΜΟΚΡΑΤΙΑ |  | Ελευσίνα | 11/1/2019 |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ |  | Αριθμ. Πρωτ.: | 197 |
| **ΠΕΡΙΦΕΡΕΙΑΚΗ Δ/ΝΣΗ****Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ** |  | **ΠΡΟΣ:** ΣΧΟΛΕΙΑ ΔΥΤΙΚΗΣ ΑΤΤΙΚΗΣ  |
| ΔΙΕΥΘΥΝΣΗ Δ/ΘΜΙΑΣ ΕΚΠ/ΣΗΣ ΔΥΤΙΚΗΣ ΑΤΤΙΚΗΣΥΠΕΥΘΥΝΗ ΑΓΩΓΗΣ ΥΓΕΙΑΣ: Κορακίδη ΓεωργίαΤηλ.: 6937 355 705e-mail: gray@dide-*dytik*.*att*.*sch*. *gr*Ταχ. Δ/νση: Ίωνος Δραγούμη 24Τ.Κ.-Πόλη: 19200 ΕλευσίναΤηλ.: 210 5545 391 |  |

**Βιωματικό σεμινάριο με θέμα: «Εκεί που συναντώ τον άλλο: Η αλλαγή μέσα από τη σχέση»**

Η Διεύθυνση Δευτεροβάθμιας Εκπαίδευσης Δυτικής Αττικής δια της Υπεύθυνης Αγωγής Υγείας σε συνεργασία με την Υπεύθυνη Αγωγής Υγείας της Διεύθυνσης Δ.Ε. Γ΄ Αθήνας και το Κέντρο Πρόληψης των Εξαρτήσεων & Προαγωγής της Ψυχοκοινωνικής Υγείας «Άρηξις», των Δήμων Αγ. Βαρβάρας, Αιγάλεω, Χαϊδαρίου, συνδιοργανώνουν βιωματικό σεμινάριο με θέμα: **«Εκεί που συναντώ τον άλλο: Η αλλαγή μέσα από τη σχέση»** που απευθύνεται σε **εκπαιδευτικούς** **δευτεροβάθμιας εκπαίδευσης** όλων των ειδικοτήτων.

Το εκπαιδευτικό σεμινάριο, συνολικής διάρκειας 16 ωρών, θα πραγματοποιηθεί **στις 1,2 & 3 Φεβρουαρίου 2019** στο χώρο του Κέντρου Πρόληψης «Άρηξις» (Σμύρνης 28, Αιγάλεω, 2ος όροφος, 210-5313 243). Συντονίστριες του σεμιναρίου θα είναι η κα Λυμπέρη Πηνελόπη, κοινωνική λειτουργός και η κα Πρωτοψάλτη Κυπαρισσία, κοινωνική ανθρωπολόγος.

Στόχος του συγκεκριμένου σεμιναρίου είναι η εκπαίδευση σε θέματα που αφορούν στην ανάπτυξη και στη λειτουργία των ομάδων, των ομαδικών διεργασιών και φαινομένων.

Όταν οι εκπαιδευτικοί ολοκληρώσουν το σεμινάριο θα είναι σε θέση να:

1. κατανοούν και να περιγράφουν τη λειτουργία των ομάδων
2. αναφέρουν τις σημαντικότερες διεργασίες
3. περιγράφουν τα βασικά χαρακτηριστικά των ομάδων
4. αναγνωρίζουν το ρόλο τους μέσα στις ομάδες και να βελτιώνουν κάθε φορά τον τρόπο συμμετοχής τους

Στην εκπαίδευση, που έχει βιωματικό χαρακτήρα, μπορούν να συμμετάσχουν έως και 18 εκπαιδευτικοί από Γυμνάσια και Λύκεια.

Μετά το πέρας της εκπαιδευτικής διαδικασίας θα χορηγηθεί βεβαίωση συμμετοχής στους συμμετέχοντες εκπαιδευτικούς. Η συμμετοχή στο σεμινάριο είναι εθελοντική και χωρίς οικονομική επιβάρυνση.

**Δηλώσεις συμμετοχής έως την Τρίτη 29 Ιανουαρίου 2019.**

**Παρακαλούνται οι εκπαιδευτικοί που ενδιαφέρονται να συμπληρώσουν την αίτηση συμμετοχής που επισυνάπτεται και να την αποστείλουν ηλεκτρονικά στο**

gray@dide-dytik.att.sch.gr.

Επισυνάπτεται το πρόγραμμα του σεμιναρίου.

Παρακαλούνται πολύ οι Διευθυντές των Σχολείων να βεβαιωθούν για την έγκαιρη ενημέρωση όλων των εκπαιδευτικών.

|  |  |
| --- | --- |
|  | **Ο ΔΙΕΥΘΥΝΤΗΣ****ΤΗΣ Δ/ΝΣΗΣ Δ/ΘΜΙΑΣ ΕΚΠ/ΣΗΣ** **ΔΥΤΙΚΗΣ ΑΤΤΙΚΗΣ** **ΞΕΝΟΦΩΝ Α. ΒΑΜΒΑΚΕΡΟΣ**  |